**Уважаеми дами и господа,**

Свързваме се с Вас по повод  [**Европейската седмица на професионалните умения 2020**](https://ec.europa.eu/social/vocational-skills-week/) , организирана от **Европейската комисия**. Събитието се организира ежегодно и във връзка с това местни, регионални и национални организации показват най-доброто от **професионалното образование и обучение (ПОО).** След проведените издания досега събитието се превърна в платформа за споделяне на интересна информация, свързана с ПОО в цяла Европа.

Европейската комисия определи НАПОО за национална точка за контакт за България. Като такава имаме удоволствието да Ви поканим да вземете участие в Европейската седмица на професионалните умения 2020.

**КАК МОЖЕТЕ ДА СТЕ ЧАСТ ОТ СЪБИТИЕТО**

**Регистрирайте Вашето събитие**

Организирали ли сте или организирате ли събитие или дейност, които популяризират ПОО?

Ние бихме искали да научим повече за тях. **Регистрирайте Вашите събития/ дейности на уебсайта на Европейската седмица на професионалните умения 2020**, за да бъдат публикувани на сайта и потенциално включени в социалните медии, информационни бюлетини и видеоклиповете, които я популяризират.

Следвайте нашето  [ръководство стъпка по стъпка](https://ec.europa.eu/social/vocational-skills-week/partners_en)  за да регистрирате Вашето събитие/дейност и да станете официален партньор на Европейската седмица на професионалните умения 2020.  При регистрацията ще получите рекламни материали и инструменти, които да подпомогнат разпространението на информацията за съответното събитие/дейност чрез Вашата мрежа.

Тази година Ви насърчаваме да организирате и дигитални събития/дейности за популяризиране на ПОО – това могат да бъдат уебинари, кампании в дигиталните медии, онлайн кариерни форуми, Facebook Live, Instagram Live или други онлайн събирания.

[Тук](https://ec.europa.eu/social/vocational-skills-week/resources2020_en) ще намерите Комуникационния наръчник - практически ресурс за организаторите на събития и дейности.

**Споделете Вашата история**

Поддържате ли контакт със завършилите ПОО? Насърчете ги да ни изпратят своите истории на успеха в областта на ПОО, които да послужат за пример на други бъдещи обучавани ~~ученици~~ от цяла Европа. За тази цел на уебсайта на Европейската седмица на професионалните умения има специален раздел. Прочетете историите на организации и хора, за да почерпите вдъхновение от начина, по който ПОО е променило техния живот и живота на техните общности.

**Подкрепете наградите за отлични постижения в ПОО**

Наградите за отлични постижения в ПОО са чудесна възможност да представите Вашата организация или да споделите Вашата страст и ангажираност в областта на ПОО. Постиженията в ПОО могат да бъдат демонстрирани чрез засвидетелстване на признание и възнаграждаване на усилията на ангажирани хора, организации и успешни проекти. Публичното гласуване започва на 10 октомври на сайта на Европейската седмица на професионалните умения. Уверете се, че сте подкрепили вашите фаворити!

**ПРИСЪЕДИНЕТЕ СЕ КЪМ РАЗГОВОРА!**

Нека да продължим да си говорим в социалните медии. Използвайте **#EUVocationalSkills** и **#DiscoverYourTalent,** за да проследите разговора онлайн

Последвайте ни:

**Facebook:** <https://www.facebook.com/socialeurope/>

**Twitter:** [https://twitter.com/EU\_Social](https://twitter.com/EU_Social?ref_src=twsrc%5Egoogle%7Ctwcamp%5Eserp%7Ctwgr%5Eauthor)

Уверете се, че сте се абонирали за [бюлетина](https://ec.europa.eu/eusurvey/runner/agreementdatabase) на Европейската седмица на професионалните умения, за да сте в течение с последните събития относно **Седмицата на уменията, професионалното образование и обучение и обучението на възрастни.**

При заявен интерес от Ваша страна, моля изпратете съобщение по ел. поща до главен експерт Ирина Димитрова – i.dimitrova@navet.government.bg.

НАПОО в качеството си на Национална точка за контакт на Европейската седмица на професионалните умения 2020, също ще популяризира на интернет-страницата си най – интересните събития и др. участия, за които сте регистрирали.

От името на НАПОО предварително Ви благодарим за активното участие!